钦定古今图书集成/明伦汇编/闺媛典/第321卷 > 皇清五十四 > 戴大圣妻王氏
## 钦定古今图书集成/明伦汇编/闺媛典/第321卷 > 皇清五十四 > 戴大圣妻王氏

按《温州府志》：“王氏，戴大圣妻，名家女。年十八归戴，生子志逵，甫二龄，夫亡，号恸不欲生。已而念姑髦子幼，不忍遽绝，织纴为膳，备历艰辛。逵稍长，知读书，氏刺指血书其案曰：‘汝不识父面，汝当体母心，诗书手泽在，何必累千金’。” 后志逵食饩于庠，贡入成均。氏年八十卒，有司旌之。